**Ministru kabineta rīkojuma projekta “Par mobilizācijas pieprasījumu sagatavošanu un izsniegšanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par mobilizācijas pieprasījumu sagatavošanu un izsniegšanu” (turpmāk - projekts) mērķis ir dot tiesības Ministru kabinetam deleģēt uzdevumu Nacionālajiem bruņotajiem spēkiem piedalīties Covid-19 infekcijas izplatības novēršanas pasākumos, sadarbībā ar Veselības ministriju un Nacionālo veselības dienestu nodrošinot mobilizācijas pieprasījumu sagatavošanu un izsniegšanu Veselības ministrijas apzinātajām komercsabiedrībām, lai savlaicīgi tiktu veikta pretepidēmijas pasākumu īstenošana un vakcinācijas pret Covid-19 infekciju procesa nodrošināšana. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2021. gada 24. marta sēdes protokollēmuma Nr. 29 38.§ “Aktuālā informācija par vakcināciju pret Covid-19” 5. punkts.Ministru kabineta noteikumu projekts “Grozījums Ministru kabineta 2005. gada 22. novembra noteikumos Nr. 873 "Noteikumi par mobilizācijas pieprasījumiem"”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2021. gada 24. marta sēdē tika skatīti aktuālie problēmjautājumi saistībā ar vakcinācijas pret Covid-19 loģistikas procesa nodrošināšanu un Aizsardzības ministrijas (turpmāk - AM) sagatavotā informācija par 3 iespējamiem risinājumiem (A variants, B variants, C variants) Nacionālo bruņoto spēku (turpmāk - NBS) iesaistei vakcinācijas pret Covid-19 loģistikas procesa īstenošanā. Attiecīgās sēdes protokollēmuma Nr. 29 38.§ “Aktuālā informācija par vakcināciju pret Covid-19” 4. punkts nosaka, ka Ministru kabinets ir atbalstījis AM piedāvāto A variantu, kas paredz NBS atbalstu Veselības ministrijai (turpmāk - VM) vakcinācijas pret Covid-19 loģistikas procesa īstenošanā, AM veicot nepieciešamās darbības tā īstenošanai. Vienlaikus ar protokollēmuma 5. punktu tika noteikts AM nodrošināt centralizētu vakcinācijas loģistikas vadības risinājuma izveidi (B variantu) kā rezerves risinājumu. B variants paredz, ka NBS sadarbībā ar VM un medikamentu lieltirgotavām izveidotu vienotu vakcinācijas loģistikas koordinācijas un kontroles procesu. Nepieciešamie resursi šādā gadījumā būtu NBS personāls, loģistikas programmnodrošinājums, grozījumi normatīvajos aktos, kā arī sagatavotas sadarbības procedūras. Vienlaikus Ministru kabineta sēdē tika diskutēts par C variantā iekļauto mobilizācijas pieprasījumu sagatavošanu un izsniegšanu, lai savlaicīgi tiktu veikta pretepidēmijas pasākumu īstenošana un vakcinācijas pret Covid-19 infekciju procesa nodrošināšana. Lai arī C variants netika apstiprināts, sēdes ietvaros tika noteikts uzdevums AM sagatavot nepieciešamos grozījumus normatīvajos aktos gadījumam, ja tālāk tiktu lemts par mobilizācijas pieprasījumu sagatavošanu un izsniegšanu (ar lēmumu var iepazīties Ministru kabineta 2021. gada 24. marta sēdes ierakstā[[1]](#footnote-1)).Veicot iespējamo risku analīzi par B un C varianta izpildi un sadarbības procedūrām, tika konstatēta problemātika līgumu slēgšanas procesa ietvaros ar lieltirgotavām un loģistikas kompānijām par pakalpojuma nodrošināšanu gadījumos, ja tās atteiktos no sadarbošanās un līgumu slēgšanas. Ja civiltiesiskā veidā nav vairs iespējams panākt vienošanos ar lieltirgotavām un loģistikas kompānijām, tad kā galējo līdzekli iespējams izskatīt mobilizāciju pretepidēmijas pasākumu veikšanai (konkrēts pasākums, ko sniedz juridiska persona), ko nosaka uz Mobilizācijas likuma pamata izdoto Ministru kabineta 2005. gada 22. novembra noteikumu Nr.873 “Noteikumi par mobilizācijas pieprasījumiem”[[2]](#footnote-2) (turpmāk - noteikumi) 17.2. punkts. Tādējādi kā variants pakalpojuma nodrošināšanā AM tika piedāvāts izvērtēt normatīvo regulējumu, kas dotu iespēju plānot mobilizācijas pieprasījumus. Veicot saistīto normatīvo aktu analīzi un ņemot vērā noteikumu 31. punktu, tika secināts, ka šāda veida mobilizācijas pieprasījumus pakalpojuma nodrošināšanai veselības sektoram būtu jāizsniedz un jākontrolē VM. Ņemot vērā iepriekš minētos Ministru kabineta lēmumus par B variantu kā rezerves variantu vakcinācijas loģistikas procesa nodrošināšanā, ar ko vakcinācijas procesa koordinācija tiktu nodota NBS pārziņā, un C variantu, AM izstrādāja Ministru kabineta noteikumu projektu “Grozījums Ministru kabineta 2005. gada 22. novembra noteikumos Nr. 873 "Noteikumi par mobilizācijas pieprasījumiem"” (turpmāk – noteikumu projekts), lai ļautu Ministru kabinetam noteikt arī citu atbildības sadalījumu valsts institūcijām attiecībā uz mobilizācijas pieprasījumu plānošanas un izsniegšanas kārtību, ņemot vērā valsts apdraudējuma veidu. AM izstrādātais noteikumu projekts paredz iespēju ar atsevišķu Ministru kabineta rīkojumu noteikt atsevišķas atkāpes no noteikumos paredzētā atbildības sadalījuma attiecībā uz mobilizācijas pieprasījumu plānošanas un izsniegšanas kārtību, lai nestandarta situācijās elastīgi un efektīvi varētu izmantot mobilizācijas pasākumus valsts apdraudējuma pārvarēšanai un novēršanai. Ņemot vērā esošo krīzes situāciju saistībā ar Covid-19 un ierobežotos veselības nozares resursus, papildu uzdevumi saistībā ar mobilizāciju tiktu noteikti aizsardzības resoram. Jāatzīmē, ka līdz šim veselības nozarē nav realizēti mobilizācijas pieprasījumi krīzes situācijā, taču NBS šāda mobilizācijas pieprasījumu plānošanas un izmantošanas kārtība ir apzināta un arī pārbaudīta krīzes izspēlēs. Tādējādi līdz ar šī projekta apstiprināšanu NBS tiks dots uzdevums piedalīties pretepidēmijas pasākumu īstenošanā un sagatavot un izsniegt mobilizācijas pieprasījumus minētā uzdevuma ietvaros, lai veicinātu vakcinācijas pret Covid-19 infekciju procesa nodrošināšanu. Vienlaikus ar rīkojuma projekta apstiprināšanu VM tiks noteikts uzdevums apzināt komercsabiedrības, kurām ir izsniedzami mobilizācijas pieprasījumi sakarā ar pakalpojumu nodrošināšanu pretepidēmijas pasākumu īstenošanai un vakcinācijas pret Covid-19 infekciju procesa nodrošināšanai. Mobilizācijas pieprasījumi tiks sagatavoti un izsniegti jau iepriekš VM apzinātiem komersantiem, lai sekmīgi īstenotu visus nepieciešamos pretepidēmijas pasākumus vakcinācijas procesa ietvaros, un aptvers tikai pakalpojumus (vakcīnu fasēšanu, pakošanu un transportēšanas loģistiku) dažādā apjomā, balstoties uz vakcinācijas loģistikas koordinācijas un kontroles procesā nepieciešamajām darbībām un ņemot vērā katra komersanta spējas tādā apjomā, lai mobilizācijas pieprasījumu izpilde negatīvi neietekmētu citas tā paralēli veicamās pamatfunkcijas. Mobilizācijas pieprasījumi tiks sagatavoti atbilstoši noteikumu projektā norādītajiem grozījumiem un saskaņā ar Ministru kabineta 2005. gada 22. novembra noteikumiem Nr. 873 “Noteikumi par mobilizācijas pieprasījumiem”. Ar projektu tiek noteikts, ka mobilizācijas pieprasījumi dod uzdevumu Latvijas Republikā reģistrētām juridiskām personām pēc mobilizācijas izsludināšanas sniegt noteiktos pakalpojumus NBS atbilstoši Ministru kabineta 2005. gada 22. novembra noteikumu Nr. 873 “Noteikumi par mobilizācijas pieprasījumiem” 4.1.2. un 17.2. punktam. Jāatzīmē, ka, vadoties pēc normatīvo aktu norādēm, mobilizācijas pieprasījumi var tikt sagatavoti miera laikā, taču, lai tos īstenotu, Ministru kabinetam būs nepieciešams vienlaikus izsludināt arī ārkārtējo situāciju - režīmu, kura laikā Ministru kabinetam ir tiesības likumā noteiktajā kārtībā un apjomā ierobežot valsts pārvaldes un pašvaldību institūciju, fizisko un juridisko personu tiesības un brīvības, kā arī uzlikt tām papildu pienākumus.Rīkojuma projektā noteikto pasākumu īstenošanu iesaistītās institūcijas veiks tām piešķirto valsts budžeta līdzekļu ietvaros. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Lieltirgotavas un loģistikas kompānijas, kas tiks iekļautas vakcinācijas loģistikas koordinācijas un kontroles procesā.  |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums ietekmēs lieltirgotavas un loģistikas kompānijas, kas atteiktos no sadarbošanās un līgumu slēgšanas un kurām tiktu iesniegti mobilizācija pieprasījumi. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālie bruņotie spēki, Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav. |

Ministru prezidenta biedrs,

aizsardzības ministrs Artis Pabriks

I.Rubļevska, 67335088

Ieva.Rublevska@mod.gov.lv

1. https://www.youtube.com/watch?v=Kp-zNXijzLU&list=PLxxK65h4EFyfkjleZFt6jWxJ6etHK3CgV&index=7 [↑](#footnote-ref-1)
2. https://likumi.lv/ta/id/122116-noteikumi-par-mobilizacijas-pieprasijumiem [↑](#footnote-ref-2)